Rio–2016 da yettinchi Olimpiadasini o‘tkazib, tarixdan joy olgan o‘zbekistonlik afsonaviy sport gimnastikachisi Oksana Chusovitina bayram oldidan munosib taqdirlandi. "Prezidentimizga, Milliy Olimpiya qo‘mitasiga va Gimnastika federatsiyasiga kutilmagan sovg‘a uchun katta rahmat! Juda yoqimli sovg‘a bo‘ldi. O‘zbekiston ahlini bayram bilan tabriklayman. Barcha-barchaga yaxshi tilaklarimni tilab qolaman", - deya xabar qoldirgan Chusovitina instagramdagi sahifasida.